ΚΑΝΟΝΙΣΜΟΣ (ΕΟΚ) αριθ. 1379/93 ΤΗΣ ΕΠΙΤΡΟΠΗΣ της 7ης Μαΐου 1993 για την τροποποίηση του κανονισμού (ΕΟΚ) αριθ. 2293/92 για τις λεπτομέρειες εφαρμογής του κανονισμού (ΕΟΚ) αριθ. 1765/92 του Συμβουλίου όσον αφορά την προσωρινή παύση της καλλιέργειας των γαιών, η οποία αναφέρεται στο άρθρο 7

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε από τον κανονισμό (ΕΟΚ) αριθ. 364/93 (2), και ιδίως το άρθρο 12,

Εκτιμώντας:

ότι, για να δικαιούται των αντισταθμιστικών πληρωμών του γενικού καθεστώτος που αναφέρεται στο άρθρο 2 παράγραφος 5 του κανονισμού (ΕΟΚ) αριθ. 1765/92, πρέπει ο ενδιαφερόμενος παραγωγός να παύσει να καλλιεργεί μέρος της εκμεταλλεύσεώς του- ότι οι λεπτομέρειες εφαρμογής έχουν καθοριστεί, από τον κανονισμό (ΕΟΚ) αριθ. 2293/92 της Επιτροπής (3)-

ότι, σε ορισμένες περιοχές της Κοινότητας, τα αγροτεμάχια έχουν κατατμηθεί με μείωση του πλάτους των τεμαχίων- ότι πρέπει για ορισμένες εκμεταλλεύσεις τα τεμάχια αυτά να μπορούν επίσης να ληφθούν υπόψη στο πλαίσιο της υποχρεώσεως της προσωρινής παύσης της καλλιέργειας-

ότι στον κανονισμό (ΕΟΚ) αριθ. 3887/92 της Επιτροπής της 23ης Δεκεμβρίου 1992 για τις λεπτομέρειες εφαρμογής του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (4) έχουν προβλεφθεί οι κυρώσεις που επιβάλλονται, ιδίως, στην περίπτωση εσφαλμένων δηλώσεων στο πλαίσιο του καθεστώτος προσωρινής παύσης καλλιέργειας- ότι πρέπει να προσαρμοστούν οι αντίστοιχες διατάξεις του κανονισμού (ΕΟΚ) αριθ. 2293/92-

ότι, στην Πορτογαλία, ο κανονισμός (ΕΟΚ) αριθ. 3653/90 του Συμβουλίου της 11ης Δεκεμβρίου 1990 περί μεταβατικών διατάξεων για την κοινή οργάνωση της αγοράς των σιτηρών και του ρυζιού στην Πορτογαλία (5), όπως τροποποιήθηκε από τον κανονισμό (ΕΟΚ) αριθ. 738/93 (6), προβλέπει τη χορήγηση αμέσων ενισχύσεων στο εκτάριο για ορισμένα σιτηρά κατά τη διάρκεια μεταβατικής περιόδου- ότι, σε εφαρμογή του άρθρου 7 του κανονισμού (ΕΟΚ) αριθ. 1765/92, πρέπει να ληφθούν υπόψη οι ενισχύσεις αυτές για τον υπολογισμό της αντισταθμίσεως της υποχρεώσεως για προσωρινή παύση της καλλιέργειας, αφενός, ανάλογα με τη σχετική σπουδαιότητα των εκτάσεων καθενός από τα σιτηρά που είναι επιλέξιμα για τις προαναφερθείσες ενισχύσεις και, αφετέρου, λαμβάνοντας υπόψη τη σπουδαιότητα της αντισταθμίσεως της προσωρινής παύσης της καλλιέργειας στην Κοινότητα-

ότι, εξάλλου, η χρηματοδότηση των συμπληρωματικών ενισχύσεων πρέπει να εξασφαλισθεί σύμφωνα με την ίδια αρχή όπως και εκείνη που ελήφθη υπόψη για τις πορτογαλικές εθνικές ενισχύσεις-

ότι η Κοινή Επιτροπή Διαχείρισης Σιτηρών, Λιπαρών Ουσιών και Ξηράς Χορτονομής δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2293/92 τροποποιείτα ως εξής:

1. Στο άρθρο 3 παράγραφος 1 προστίθεται το ακόλουθο εδάφιο:

"Ολόκληρα αγροτεμάχια με πλάτος μικρότερο από 20 μέτρα μπορούν να ληφθούν υπόψη από τα κράτη μέλη στις περιοχές στις οποίες τα αγροτεμάχια αυτά συνιστούν παραδοσιακό τύπο τεμαχισμού, προκειμένου να ικανοποιηθούν οι υποχρεώσεις για προσωρινή παύση της καλλιέργειας για περιόδους μεταγενέστερες από την περίοδο 1993/94."

2. Το άρθρο 5 αντικαθίσταται από το ακόλουθο κείμενο:

"Άρθρο 5

1. Εάν η προσωρινή παύση καλλιέργειας που έχει δηλωθεί υπερβαίνει το ποσοστό που προβλέπεται στο άρθρο 7 του κανονισμού (ΕΟΚ) αριθ. 1765/92, η αντιστάθμιση που προβλέπεται στην παράγραφο 5 του εν λόγω άρθρου εφαρμόζεται εντός των ορίων των εκτάσεων που αντιστοιχούν στο ποσοστό αυτό, προσαυξημένο κατά 10 % ή κατά ένα εκτάριο κατ' ανώτατο όριο.

Το πρώτο εδάφιο δεν επηρεάζει τη μέγιστη επιλέξιμη έκταση όσον αφορά τις αντισταθμιστικές πληρωμές για τους παραγωγούς αρόσιμων καλλιεργειών.

2. Εάν η προσωρινή παύση της καλλιέργειας που έχει δηλωθεί είναι μικρότερη από την έκθεση που αντιστοιχεί στο ποσοστό που προβλέπεται στο άρθρο 7 του κανονισμού (ΕΟΚ) αριθ. 1765/92, η μέγιστη έκταση που είναι επιλέξιμη για τις αντισταθμιστικές πληρωμές για τους παραγωγούς αρόσιμων καλλιεργειών υπολογίζεται συναρτήσει της προσωρινής παύσης της καλλιέργειας που έχει δηλωθεί και κατ' αναλογία των διαφόρων καλλιεργειών.

3. Ο κανόνας της αναλογίας που αναφέρεται στην παράγραφο 2 εφαρμόζεται επίσης στην περίπτωση εφαρμογής του άρθρου 9 παράγραφος 4 του κανονισμού (ΕΟΚ) αριθ. 3887/92."

3. Στον τίτλο ΙΙΙ παρεμβάλλεται το ακόλουθο άρθρο 5α:

"Άρθρο 5α

Όσον αφορά την Πορτογαλία, η αντιστάθμιση που αναφέρεται στο άρθρο 7 παράγραφος 5 του κανονισμού (ΕΟΚ) αριθ. 1765/92 αυξάνεται με τα ποσά που αναφέρονται στο παράρτημα. Η χρηματοδότηση των ποσών αυτών εξασφαλίζεται σύμφωνα με το άρθρο 5 του κανονισμού (ΕΟΚ) αριθ. 3653/90."

4. Προστίθεται το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 42 της 19. 2. 1993, σ. 3.

(3) ΕΕ αριθ. L 221 της 6. 8. 1992, σ. 19.

(4) ΕΕ αριθ. L 391 της 31. 12. 1992, σ. 36.

(5) ΕΕ αριθ. L 362 της 27. 12. 1990, σ. 28.

(6) ΕΕ αριθ. L 77 της 31. 3. 1993, σ. 1.

ΠΑΡΑΡΤΗΜΑ

ΣΥΜΠΛΗΡΩΜΑΤΙΚΕΣ ΑΝΤΙΣΤΑΘΜΙΣΕΙΣ ΓΙΑ ΤΗΝ ΠΡΟΣΩΡΙΝΗ ΠΑΥΣΗ ΤΗΣ ΚΑΛΛΙΕΡΓΕΙΑΣ ΓΑΙΩΝ ΣΤΗΝ ΠΟΡΤΟΓΑΛΙΑ

/* ΠΙΝΑΚΕΣ: δείτε Ε.Ε. */